b'\n_START_ARTICLE_\nVideokonferencija\n_START_PARAGRAPH_\nVideokonferencija je povezivanje pojedinaca i grupa preko telekomunikacijskih mre\xc5\xbea i video-tehnologije tako da ljudi imaju dojam istovremenog prisustvovanja sastancima u obliku \xc5\xbeive video-veze na zaslonu ra\xc4\x8dunala.\n_START_SECTION_\nKratka povijest\n_START_PARAGRAPH_\nPrve videokonferencije bilo je mogu\xc4\x87e izvesti ve\xc4\x87 kod nastanka televizora, bila su potrebna samo dva me\xc4\x91usobno spojena televizora. NASA je kod prvih letova u svemir koristila 2 radio-frekvencije (UHF ili VHF), po jednu za svaki smjer. Takve videokonferencije se i kasnije koriste npr. kada se TV reporteri javljaju sa udaljene lokacije._NEWLINE_Ta tehnika bila je vrlo skupa, a kasniji poku\xc5\xa1aji prijenosa video-sadr\xc5\xbeaja koriste\xc4\x87i normalnu telefonsku liniju nisu bili uspje\xc5\xa1ni zbog raznih tehni\xc4\x8dkih nedostataka._NEWLINE_U 1980-ima prijenos video sadr\xc5\xbeaja omogu\xc4\x87en je preko digitalne mre\xc5\xbee kao \xc5\xa1to je ISDN koji se od tada rapidno \xc5\xa1irio svijetom._NEWLINE_U 90-ima tehnologija potrebna za videokonferencije postaje lako dostupna i po razumnim cijenama.  Tada se ve\xc4\x87 i preko IP(Internet protokola) mogu prenositi videokonferencije i 1992.na Webu se pojavljuju besplatni programi kao \xc5\xa1to su NetMeeting, MSN Messenger, Yahoo Messenger, Skype i dr. koji omogu\xc4\x87avaju odr\xc5\xbeavanje videokonferencija.\n_START_SECTION_\nNedostaci\n_START_PARAGRAPH_\nPostoje odre\xc4\x91eni problemi oko kojih se spori da spre\xc4\x8davaju VK da postanu standardni oblik komunikacije. Jedan od njih je npr. kontakt o\xc4\x8dima koji igra veliku ulogu u dru\xc5\xa1tvenoj komunikaciji, a kod VK stvara se krivi dojam da sugovornik izbjegava kontakt o\xc4\x8dima. No, smatra se da \xc4\x87e ti problemi nestati sa unaprje\xc4\x91enjem tehnologije i navikavanjem ljudi na VK.\n_START_SECTION_\nUtjecaji videokonferencija\n_START_PARAGRAPH_\nPostoje odre\xc4\x91ena predvi\xc4\x91anja da bi se uskoro moglo razviti video-telefoniranje koje \xc4\x87e zamijeniti sada\xc5\xa1nji oblik telefoniranja no jo\xc5\xa1 \xc4\x87emo vidjeti da li su ljudi to spremni prihvatiti._NEWLINE_VK u \xc5\xa1kolstvu tako\xc4\x91er mogu biti korisne. Pogotovo za geografsko izolirana i ekonomski ugro\xc5\xbeena podru\xc4\x8dja. Preko VK djeca mogu posjetiti druge dijelove svijeta, posjetiti zoo, muzej, u\xc4\x8diti jezik i sl._NEWLINE_U medicini tako\xc4\x91er mogu biti korisne. Koriste\xc4\x87i ih pacijenti mogu kontaktirati lije\xc4\x8dnike u hitnim slu\xc4\x8dajevima ili zatra\xc5\xbeiti dijagnozu ako su jako udaljeni od bolnice._NEWLINE_U poslovnom svijetu VK omogu\xc4\x87uju da pojedinci sa udaljenih lokacija mogu prisustvovati sastanku ili da mogu posao obavljati i od ku\xc4\x87e.'